Οινανθικό οξύ

Το οινανθικό οξύ ή επτανικό οξύ (αγγλικά: (o)enanthic acid ή heptanoic acid) είναι οργανική ένωση με μοριακό τύπο C7H14O2. Πιο συγκεκριμένα, είναι κορεσμένο καρβοξυλικό οξύ με μη διακλαδισμένη ανθρακική αλυσίδα επτά (7) ατόμων. Το χημικά καθαρό επτανικό οξύ, στις κανονικές συνθήκες περιβάλλοντος είναι ελαιώδες υγρό με δυσάρεστη, ταγκή οσμή.Merck Index, 11th Edition, 4581 Συνεισφέρει την οσμή του σε κάποια ταγκισμένα έλαια. Είναι ελαφρά μόνο υδατοδιαλυτό, αλλά πολύ ευδιάλυτο στην αιθανόλη και στον διαιθυλαιθέρα.

 Παραγωγή 
μικρογραφία|Ρικινολεϊκό οξύ
Ο μεθυλεστέρας του ρικινολεϊκού οξέος, που λαμβάνεται από το καστορέλαιο, είναι η κύρια εμπορική πρόδρομη ένωση για το επτανικό οξύ. Η πυρόλυση του ρικινολεϊκού μεθυλεστέρα δίνει 10-ενδεκενικό μεθυλεστέρα και επτανάλη. Η τελευταία οξειδώνεται με ατμοσφαιρικό αέρα (περιέχει οξυγόνο), σχηματίζοντας με τη σειρά της επτανικό οξύ. Περίπου 20.000 τόνοι επτανικού οξέος καταναλώθηκαν στην Ευρώπη και τις ΗΠΑ το 1980.David J. Anneken, Sabine Both, Ralf Christoph, Georg Fieg, Udo Steinberner, Alfred Westfechtel "Fatty Acids" in Ullmann's Encyclopedia of Industrial Chemistry 2006, Wiley-VCH, Weinheim. 

 Εφαρμογές 
Το επτανικό οξύ χρησιμοποιείται για την παραγωγή εστέρων του, όπως ο επτανικός αιιθυλεστέρας, που με τη σειρά του χρησιμοποιείται σε αρώματα και σε τεχνητά αρωματικά πρόσθετα.Σημείωση: Είναι αρκετά συνηθισμένο φαινόμενο ένα καρβοξυλικό οξύ να έχει δυσάρεστη οσμή ενώ κάποιοι (τουλάχιστον) εστέρες του να έχουν αρκετά ευχάριστη, ώστε να χρησιμοποιούνται ως αρώματα ή ως πρόσθετα αυτών.

Χρησιμοποιήθηκε, ακόμη, για την εστεροποίηση στεροειδών για την παραγωγή φαρμάκων, όπως η οινανθική τεστοστερόνη, η οινανθική τρενμπολόνη, οινανθική δροστανολόνη και η οινανθική μεθενολόνη (Primobolan).

Το τριγλυκερίδιο του επτανικού οξέος ονομάζεται τριεπτανοΐνη και χρησιμοποιείται σε ορισμένες κλινικές καταστάσεις ως διαιτητικό πρόσθετο.

 Παρατηρήσεις και αναφορές 

Κατηγορία:C7
Κατηγορία:Αλκανικά οξέα
Κατηγορία:Λιπαρά οξέα